登致爽閣觀山用種字韻同賦一首
作者：郭印
朝代：宋

paragraphs: 群峰鬰崔嵬，西北天壁竦。
短松被南岡，髪立何種種。
中間一川平，楸枰界千隴。
晨光霽霧搴，冥色寒烟重。
幽人每登臨，氣與秋山聳。
萬象入嘲弄，敏思飛泉湧。
嗟予老索寞，高躅難繼踵。
風光本自如，綺語浪嘉寵。
况復將此心，勃勃塵慮壅。
日月不假借，學道須猛勇。
誓當守株愚，從人呼傝䢆。